Ma nummuqel ɣer wayen yerzan tawuri d temlilt n yiwudam, iban-aɣ-d waya deg uswir n tigawt, anda i neṣṣaweḍ nekkes-d tamlilt tasentalant n yiwudam-a (Anir, Tira, Anya) ma d iwudam nniḍen ttuneḥsaben ur sin ara tamlilt tasentalant. Ma nuɣal ɣer temlilt tamsagant ad dnaf d Anir i ixedmen tuget n tigawin deg wungal-a. Tigawin-a nessegza-ten-id deg sin yizenziɣen n yimesgan. Amenzu yebna ɣef Usekfel n tidet n Tira dagi d Anir i d amgay, amṣifaḍ d yir tirga, leṣwat d lexyal n Tira, taɣawsa iɣef yettnadi ad tt-yaweḍ d asekfel n tidet n Tira, win i dyemmuger mgal-is d Ziri, imawanen d Tira, Qebbad Lerwaḥ akked yimsulṭa d iǧadarmiyen, ma 55